LIGA PROTI RAKOVINE SR, Brestová 6, 821 02 Bratislava, tel.: 02/5292 1735, e-mail: lpr@lpr.sk

EURÓPSKY PLÁN BOJA PROTI RAKOVINE

- Na ceste k lepšej kontrole rakoviny, starostlivosti o onkologických pacientov, a riešeniu nerovností v členských štátoch EÚ

- Pre potreby EWAC spracovala ECL aj s vlastnými komentármi k jednotlivým prioritám

- https://www.europeancancerleagues.org/wp-content/uploads/ECL-Vision-EU-Beating-Cancer-Plan\_Final.pdf

Bremeno rakoviny v EÚ je vysoké a stúpa. Rakovina spôsobuje 1 až 4 úmrtia a je druhou najčastejšou príčinou úmrtí, zlého zdravia a zdravotného postihnutia v mnohých krajinách EÚ. Počet nových prípadov rakoviny rastie. V roku 2018 to bolo 3,9 milióna, projekcia pre rok 2040 je 4,7 milióna. Rakovina so sebou nesie obrovské spoločenské a osobné bremeno v dôsledku predčasných úmrtí, straty produktivity a nákladov spojených s liečbou a starostlivosťou. Ekonomické náklady na rakovinu presahujú 100 miliárd EUR ročne.

Účelom a cieľom Európskeho plánu boja proti rakovine (ďalej len Plán) by malo byť usporiadanie spoločnosti a našej ekonomiky tak, aby to bolo v prospech občanov EÚ, pacientov s rakovinou a preživších. Na dosiahnutie tohto cieľa je potrebný prístup zameraný na pacienta a založený na právach a spravodlivosti, udržateľnosti, rovnosti, solidarite a spolupráci. Plán sa musí riadiť týmito zásadami:

Participantove rozhodovanie - Posilnenie postavenia pacienta a zameranie na pacienta musia byť vždy najvyššími prioritami pri kontrole rakoviny a onkologickej starostlivosti.

Prístup založený na sociálnej spravodlivosti a právach - Zníženie nerovnosti v expozícii rizikovým faktorom, v prístupe ku skríningu, včasnej diagnostike a časovo primeranej a kvalitnej liečbe , ktorá garantuje rovnaké výsledky tak v rámci jedného štátu ako aj v rámci celej EÚ. Zlepšovanie situácie v členských štátoch je prvoradé. Prioritou sú tiež zraniteľné a marginalizované skupiny (deti, ženy, domácnosti s nízkym príjmom a migranti).

Trvalo udržateľné investície - Je nevyhnutné plánovať také systémové zmeny, ktoré vedia demonštrovať uplatnenie v boji proti rakovine a maximalizovať vplyv intervencií v dlhodobom horizonte. Finančné prostriedky by sa mali prideľovať na riešenie neuspokojených potrieb a na elimináciu nerovností v starostlivosti o rakovinu. Prístup k financovaniu výskumu by mal sledovať rovnaké trendy, ako sa uvádza v Pozičnom dokumente ECL k Misii EÚ na boj proti rakovine.

Zdravie vo všetkých politikách - Rakovina je celospoločenský problém, ktorý nemôže vyriešiť samotný sektor zdravotníctva. Iba skutočne celostný prístup strategické úsilie všetkých sektorov v súlade s Plánom môže zabezpečiť úspech.

Medzisektorová spolupráca - V Európe existuje značné množstvo údajov a odborných znalostí . Musíme spolupracovať, aby sme čo najlepšie využili vedomosti a nástroje, ktoré sú k dispozícii a zabezpečili ich účinné šírenie. Využiť treba príklady najlepších postupov a praxe. Boj proti rakovine vyžaduje spojenie rôznych zainteresovaných subjektov a hráčov.

Európsky plán boja proti rakovine sa bude venovať nasledovným prioritám:

I. PREVENCIA A VČASNÁ DETEKCIA

Dôvody na zaradenie prevencie rakoviny medzi priority sú zásadné. Predísť sa dá viac ako 40% všetkých prípadov rakoviny, a ovplyvnenie príslušných rizikových faktorov má pozitívny dopad aj na prevenciu statných neprenosných (chronických) ochorení. Osobitnú pozornosť treba venovať na európskej aj národnej úrovni odporúčaniam Európskeho kódexu proti rakovine.

Časti:

Znížiť používanie tabaku a iných výrobkov nikotínu

Podporiť zdravý životný štýl

Riešiť európsky problém s alkoholom

Znížiť záťaž spôsobenú rakovinou kože v Európe

Chrániť občanov pred škodlivou expozíciou karcinogénov v životnom prostredí

Na Vaše otázky rada odpovie Ing. Eva Kováčová, tel: +421 915 797 564, e -mail: kovacova@lpr.sk alebo Mgr. Petra Benczyová, tel.: +421 915 780 372 e-mail: pr@lpr.sk